
Előterjesztés

Alsószentiván Község Önkormányzata Képviselő-testületének
2024. november hónapban tartandó soron következő nyilvános ülésére




Napirendi pont: Rendelet-tervezet az önkormányzat 2024. évi költségvetéséről szóló 1/2024. (II. 22.) önkormányzati rendelet módosításáról

Előterjesztő: Husvéth Imre polgármester
Az előterjesztés előkészítésében részt vett Csalovszkiné Mezei Zsuzsanna jegyző




Tisztelt Képviselők!

Az előző évhez hasonlóan az idei évben is lehetősége nyílik az önkormányzatnak támogatást nyújtani a település lakossága számára a szociális feladatfinanszírozási keretből. A szociális ellátásokról és a települési támogatásokról szóló helyi rendeletben részletesen szabályozásra került ennek a rendszere, de az adott évi támogatási összeget mindig az adott évben kell megállapítani a képviselő-testületnek az adott évi helyi költségvetési rendeletében.

Kérem a Tisztelt Képviselő-testületet, hogy az előterjesztést szíveskedjen megvitatni és az önkormányzat 2024. évi költségvetéséről szóló 1/2024. (II. 22.) önkormányzati rendelet módosításáról szóló rendeletet elfogadni.


Alsószentiván, 2024. november 13.


Husvéth Imre
polgármester




Alsószentiván Község Önkormányzata Képviselő-testületének 9/2024. (XI. 21.) önkormányzati rendelete
az önkormányzat 2024. évi költségvetéséről szól 1/2024. (II. 22.) önkormányzati rendelet módosításáról
Alsószentiván Község Önkormányzatának Képviselő-testülete az Alaptörvény 32. cikk (2) bekezdésében kapott felhatalmazás alapján eredeti jogalkotói hatáskörében az Alaptörvény 32. cikk (1) bekezdés f) pontjában meghatározott feladatkörében eljárva a következőket rendeli el:
1. §
Az önkormányzat 2024. évi költségvetéséről szóló 1/2024. (II. 22.) önkormányzati rendelet 5. alcíme a következő 12/A. §-sal egészül ki:
„12/A. §
A szociális ellátásokról és a települési támogatásokról szóló 4/2022. (VIII. 11.) önkormányzati rendeletben foglalt karácsonyi támogatás összege 2024. évben egyszeri 8.000 Ft/háztartás.”
2. §
Ez a rendelet 2024. november 22-én lép hatályba.



Husvéth Imre							Csalovszkiné Mezei Zsuzsanna
 polgármester								jegyző

